Sastanak Skupštine KSFF-a 30.01.2014.

Za zapisničara Armin, za moderatora Anita.

Dnevni red:

1. Prijava Statuta gradskom poglavarstvu
2. Izvještaji sekcija
3. Renovacija Kluba
4. Brucošijada
5. Razno
6. Prijava Statuta gradskom poglavarstvu

Adama nema, prijava nije odrađena. Statut je do sada već trebao biti usvojen, ali još uvijek ništa od toga.

1. Izvještaji sekcija

Programska sekcija – zadnji sastanak prije dva tjedna; u 2. mjesecu nema programa osim tuluma veterana (28.2. – šankerski sastanak za tulum veterana sutra u 17h), 3. mjesec skoro popunjen; sastanak sljedeći tjedan u srijedu u 18h (A-001)

Web-stranica KSFF-a – ako ima zainteresiranih za uređivačku politiku, sadržaj i sl. (nije potrebno tehničko znanje), javiti se Arminu.

AUT sekcija – tulum održan prošli tjedan, anketa na stranici AUT-a o prijedlozima za budući sadržaj AUT sekcije, za svaki značajni dan za LGBT pokret održat će se prigodni program i postaviti zastava na faks

Kritika: češće održavati sastanke, rjeđe odlučivati na Facebook grupi. KSFF najviše zanimaju rezultati samih sastanaka, a ne kada i kako će se održavati sastanci.

1. Renovacija Kluba

Renovacija će trajati kroz veljaču, u to vrijeme Klub neće raditi. Šankeri se moraju uključiti u radove, a ostali članovi Kluba mogu pomoći kroz donacije ili posudbu alata, radnih odijela, boja, lakova i sl.

Okupljanje najkasnije do 9h, da počnemo što ranije i završimo prije mraka. Ne mora se biti prisutan cijelo vrijeme, ali očekuje se da se ljudi uključe čim imaju vremena.

Na sastanku šankera detaljnije.

1. Brucošijada

Mini-sastanak održan neki dan. Zaključeno da bi se brucošijada trebala održati i ove godine. Bili smo već u Močvari – predložen datum 12.4., uvjeti poprilično dobri. Popis bendova sastavljen, počet će se javljati. Od ostalih članova očekuje se pomoć oko promocije, prodaje karata, raznih tehnikalija i sl.

Novac od fakulteta za prošlogodišnju brucošijadu „utjerivan“ do nedavno, ZAMP još nije plaćen, termin prekasno za brucošijadu, nema potrebe da se radi na silu. Ako nije obavljeno prije nove godine, sad nema smisla. Umjesto da se vrijeme, energija i novac troše na brucošijadu, isti resursi bi se mogli uložiti za organizaciju Open Aira. Nema smisla raditi samo radi tradicije. Brucošijada se trebala početi pripremati ranije.

Luka Sardelić se javlja za izradu plakata.

Prihvaćene ranije kritike, ali ljudi koji su zainteresirani za rad postoje. Prošle godine je brucošijada isto rađena kasnije. Pitanje za Klub: ako postoje ljudi koji bi radili, ima li smisla raditi sada brucošijadu ili je ipak bolje odgoditi pripreme za 10. mjesec?

Hoće li u budućnosti postojati sredstva za kvalitetnu brucošijadu?

Postoje i drugi problemi koji su važniji, nema smisla sada se baviti i brucošijadom. Još uvijek se povlače repovi od prošlogodišnje.

Tradicija je da je brucošijada veći i ozbiljniji događaj, to zahtjeva puno više pripreme. Može se početi raditi na organizaciji, ali treba pomaknuti datum održavanja za nekoliko mjeseci.

Nakon prošlogodišnje brucošijade, uglavnom smo bili na nuli. To što smo dugo tražili novac od uprave je naša krivica. Izvediva je brucošijada za dva mjeseca, ali činjenica je da bi izgledala manje-više kao prošlogodišnja. Možemo odgoditi za kasnije pa raditi ozbiljniju.

Sponzori – nekima je već javljen 12.4. i zainteresirani su, što s njima? Sada firme raspolažu s novcem, u 9. mjesecu će biti teško dobiti sponzore. Može im se javiti da je to ipak za kasniji datum.

I sponzori će biti zainteresiraniji ako im se najavi ozbiljniji i posjećeniji događaj.

Pitanje: hoćemo li raditi brucošijadu kao i prošle godine ili se pripremamo za nešto ozbiljnije kasnije?

Odlučeno da se brucošijada pomakne sa 12.4. na početak sljedeće akademske godine.

Prijedlog: osnivanje radne skupine koja bi pripremala Open Air, a onda kasnije i brucošijadu.

1. Razno

Printanje: pripaziti na količinu, letke i plakate ne podijelimo pa se bacaju. Dijeljenje letaka ne znači ostaviti ih na šanku!

Malo ozbiljnije pristupiti poslu – zašto nemamo Statut?

To što Statut još uvijek nije služben, ne znači da ne možemo početi funkcionirati po njemu. Papire na Poglavarstvo ne mora nositi odgovorna osoba KSFF-a, može bilo tko. Marko će preuzeti papire i ide na poglavarstvo.

Datum sljedeće skupštine: 14.2. u 17h (u A-001 jer će se u Klubu raditi).

Skupština zaključena u 18:04.